พบเป็นหูดหงอนไก่ตอนท้องได้ 37w.นัดคลอด24 พ.ย.ค่ะ ต้องรักษายังไงค่ะถึงหาย แล้วต้องผ่าคลอดหรือสามารถคลอดธรรมชาติได้
สวัสดีค่ะ หูดหงอนไก่บริเวณปากช่องคลอดนั้น ไม่ได้เป็นข้อบ่งชี้ในการผ่าตัดคลอดโดยตรงค่ะ แต่หากทารกเคลื่อนผ่านปากช่องคลอดที่มีเชื้อแล้วสำลักหรือกลืนสารคัดหลั่งที่ปนเปื้อนเชื้อหูดหงอนไก่เข้าไป อาจทำให้ไปเป็นหูดบริเวณกล่องเสียงที่อาจจะอุดทางเดินหายใจเด็กจนถึงแก่ชีวิตได้ แต่ก็มีโอกาสน้อยมากนะคะ ขึ้นกับดุลยพินิจของแพทย์ผู้ทำคลอดอีกครั้งค่ะส่วนการรักษาหูดหงอนไก่ขณะตั้งครรภ์นั้น แนะนำปรึกษาสูตินรีแพทย์ที่ดูแลอีกครั้ง แพทย์อาจจะประเมินจากความรุนแรงว่าจะรอให้คลอดก่อน เนื่องจากมียาบางตัวไม่สามารถใช้ได้ในคนท้อง และมีอันตรายกับทารก และการตอบสนองต่อยาอาจจะไม่ดี การรักษาในคนท้องจึงมีจุดมุ่งหมายเพื่อลดอาการให้น้อยลงเท่านั้น